|  |  |
| --- | --- |
|  | 2020 |
|  | **ОБЩИНА ГУРКОВО** |

|  |
| --- |
| **ОТЧЕТ НА**  **КМЕТА НА ОБЩИНА ГУРКОВО**  **ЗА ИЗПЪЛНЕНИЕТО НА ПРОГРАМАТА**  **ЗА УПРАВЛЕНИЕ НА**  **ОБЩИНА ГУРКОВО ПРЕЗ**  **МАНДАТ 2019-2023 Г.**  **ЗА ПЕРИОДА**  **01.01.2020 Г. – 31.12.2020 Г.** |
|  |



**УВАЖАЕМИ Г-Н ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

**УВАЖАЕМИ СЪГРАЖДАНИ,**

Измина една година от началото на мандат 2019-2023 г., за който гражданите на Община Гурково гласуваха доверие на мен и екипа, с който работя. Полагайки клетва като Кмет на Община Гурково, поех отговорността да работя за просперитета на общината ни. През това време ние работихме упорито и последователно за постигането на основните приоритети в управленската програма.

Отчетът цели да представи подробна информация за конкретно предприетите последователни и систематични действия и инициативи, в съответствие със заявените приоритети за постигане на устойчиво развитие на Община Гурково, той е повод да направим етапна оценка на изпълнението и да планираме действията си до края на мандата.

2020 година бе белязана от знака на пандемията COVID-19. Тя ни научи да ценим човешкия фактор повече и да сме съпричастни. На трудностите, които споходиха много граждани и фирми, отговорихме със спешни мерки: освен материалното подпомагане на жителите на общината с хранителни продукти и предпазни защитни средства ( от набрани средства от дарителската кампания), Общински съвет с Решение № 97/19.05.2020 г. ( протокол № 8) одобри някои антикризисни мерки за преодоляване на последиците от обявеното извънредно положение в страната с Решение от 13.03.2020 год. на НС, приложими на територията на община Гурково, като освободи от наемни вноски наемателите на общински терени за поставянето на преместваеми обекти „кафе – машини за извършване на търговска дейност”, които не са извършвали търговска дейност в периода от 01.04.2020г. до 04.05.2020г.

2020 година е година , в която посрещнахме достойно предизвикателствата, свързани с изпълнението на трудните задачи, които си поставихме за изпълнение на главната цел на управленската програма „***Създаване на стабилно социално икономическо развитие на общината и осигуряване на висок жизнен стандарт на населението. Опазване на здравето и живота на жителите и гостите на Община Гурково“***.

Всичко това се постига с упорита работа, по всички приоритети, като най-голямо внимание бе отделено на:

* Прозрачно управление на публичните активи;
* Запазване на бюджетна устойчивост и финансова стабилност;
* Подобряване качеството на предоставяните публични услуги;
* Активно участие по европейски, национални и други донорски програми;
* Подобряване на условията на живот на жителите и гостите на община Гурково;

**СТРАТЕГИЧЕСКО ПЛАНИРАНЕ**

**Стратегическо планиране 2014-2020:**

В изпълнение на Закона за регионално развитие:

1. С Решение № 72/31.03.2020 г. ( протокол № 7 ) на основание чл.24, т.4 от Закона за регионално развитие и чл.91 ал.3 от Правилника за прилагане на Закона за регионално развитие, Общински съвет – Гурково одобри Годишния доклад за наблюдение на изпълнението на Общинския план за развитие 2014 -2020 г. на Община Гурково за 2019 г.

2. В процес на подготовка е Финален доклад-отчет за изпълнение на Общинския план за развитие на Община Гурково за периода 2014 -2020 г.

**Стратегическо планиране 2021-2027:**

3. С Решение № 63/06.02.2020 г. ( протокол № 6) **–** в изпълнение на правомощията си по чл.12,ал.1-3 от Закона за енергийната ефективност Общински съвет прие План за енергийна ефективност на Община Гурково и програма за изпълнението му за периода 2020 – 2025 г.

4. С Решение № 71/31.03.2020 г. ( протокол № 7 ) – на основаниечл. 10, ал.1 и 2 от Закона за енергията от възобновяеми източници Общински съвет прие „Дългосрочна програма за насърчаване използването на възобновяеми енергийни източници и биогорива в Община Гурково за периода 2020-2029 г.“

5. От началото на месец септември 2020 година Община Гурково започна разработването на най-важния стратегически документ, който ще зададе визията и приоритетите за развитието й за следващите 7 години, а именно: „План за интегрирано развитие на община Гурково за периода 2021-2027 г.“ ( ПИРО); Проектът на ПИРО е готов и е публикуван на интернет страницата на община Гурково за обществено обсъждане. След изтичане на срока ще бъде предложен на Общински съвет за приемане.

6. Възложен за изработване е и друг стратегически документ „Общинска програма за управление на отпадъците за периода 2021-2027 година“. Проектът на Програмата е готов и е публикуван на интернет страницата на община Гурково за обществено обсъждане. След изтичане на срока Програмата за управление на отпадъците ще бъде предложена на Общински съвет за приемане.

**ИНФРАСТРУКТУРА**

Развитието и модернизацията на инфраструктурата са един от основните акценти на управленската програма, създаващи условия за повишаване жизнения стандарт на гражданите и по-добро икономическо развитие на региона.

**ПРИКЛЮЧИЛИ ПРОЕКТИ:**

1. „ Реконструкция и рехабилитация на улична мрежа в гр.Гурково, с.Паничерево и с.Конаре, Община Гурково", финансирани по договор с ДФ"Земеделие" № 24/07/2/0/00387/13.12.2017г. на стойност - 2290579 лв. Обекта е въведен в експлоатация, през м. декември 2020 год. е подадено искане за окончателно плащане към ДФЗ.

2.„Ремонт на пътна и улична мрежа на територията на Община Гурково“ - финансиране по ПМС № 348/2019 г. – 300000 лв. Асфалтирани са улиците „Атанас Манчев”; „Здравец” и „Равнец” в гр. Гурково

3.„Изграждане на мост, при км.3+165 на път „SZR 2101 /III-5007/ Николаево-Брестова-Дворище-Жълтопоп“, реконструкция на подходите към моста, и корекция и почистване на речното корито на р. Гарвашница, в общ. Гурково-I част“ финансиран със средства от ПМС 96/2019 г. от фонда за бедствия и аварии на стойност – 545807 лв.Фирмата изпълнител завърши обекта, на 14.01.2021 год. имаше Държавна приемателна комисия, предстои издаване на удостоверение за въвеждането му в експлоатация.

4.„Изграждане на спортни съоръжения (спортни площадки) в с. Паничерево и с. Конаре, , община Гурково“ с финансиране по ПРСР 2014-2020 и договор № BG06RDNP001-7.007-0086-C01 с ДФ "Земеделие", на стойност – 92501 лв. Фирмата изпълнител завърши обектите, предстои въвеждането им в експлоатация.

5.„Проектиране и изграждане на видеонаблюдение на територията на гр. Гурково“ на стойност – 35880 лв., финансиране с бюджетни средства на общината.

6.„Възстановяване на нарушени терени-общинска собственост на територията на община Гурково, чрез изпълнение на противоерозионни, укрепителни, отводнителни дейности“, на стойност - 8500 лв. направен е надпис и озеленяване на ската до Гробищен парк – Гурково, финансиране с бюджетни средства на общината.

7.„Основен ремонт фонтан на площад "Войвода Генчо Къргов", гр.Гурково“, на стойност – 25400 лв. финансиране с бюджетни средства на общината.

8.„Основен ремонт и реконструкция на ограда, вкл. информационни стени и елементи на прилежащата инфраструктура в Гробищен парк - гр.Гурково“, на стойност – 43000 лв. ,финансиране с бюджетни средства на общината.

9.„Изграждане на обреден дом в гробищен парк, гр. Гурково“, на стойност – 44158 лв., финансиране с бюджетни средства на общината.

10.„Изграждане на кът за отдих в Градски парк гр. Гурково“, на стойност – 24600 лв., като 15000 собствени средства и 9600 безвъзмездна финансова помощ от ПУДООС

11.Реновиран е паметника в Градски парк – Гурково, на стойност – 3600 лв. Финансирането е с целева субсидия от Министерство на финансите ( военни паметници).

**ПРОЕКТИ В ПРОЦЕС НА ИЗПЪЛНЕНИЕ**:

1. "Подобряване на водоснабдителната инфраструктура в с.Конаре и с. Паничерево, Община Гурково" с финансиране от ДФ"Земеделие" по договор №24/07/2/0/00452/21.06.2018г., на обща стойност – 6238021 лв.
2. „Реконструкция и подмяна на част от водопроводната мрежа в гр. Гурково“, на стойност – 1032342 лв.Финансирането е осигурено по договор с МРРБ.
3. „Закриване и рекултивация на съществуващо депо/ сметище на община Гурково“ ,частично финансирано от ПУДООС по дог. № 11872/15.09.2017 г., на стойност – 1331000 лв.
4. „Основен ремонт и реконструкция на съоръжения в зони за отдих - водни площи в градски парк, гр.Гурково“, на стойност – 33800 лв. ,финансиране с бюджетни средства на общината.
5. „Реконструкция и модернизация на СУ „Хр. Смирненски” гр. Гурково” по договор №BG06RDNP001-7.002-0025-C01 от 20.03.2020 г., сключен между община Гурково и Държавен фонд „Земеделие” – на стойност 1172715 лв.
6. „Реконструкция и подмяна на част от водопроводната мрежа в гр. Гурково“ - втори етап, на стойност – 969187 лв. Сключен е договор между Община Гурково и ПУДООС за безвъзмездно финансиране.
7. „МИГ- Мъглиж, Казанлък, Гурково”, проект „Ремонт и реконструкция на НЧ „Войвода Генчо Къргов – 1920“, гр. Гурково“ , финасиран от ДФЗ, на стойност – 270000 лв.

**ИЗГОТВЕНИ СА И ОБЩИНА ГУРКОВО ИМА ГОТОВНОСТ ДА КАНДИДАТСТВА ЗА ФИНАНСИРАНЕ ПО СЛЕДНИТЕ ИНВЕСТИЦИОННИ ПРОЕКТИ:**

1. „Реконструкция на вътрешна водопроводна мрежа в с.Паничерево, община Гурково“ - втори етап, на стойност 3000000 лв.

2. „Доизграждане, реконструкция и рехабилитация на канализационна мрежа, водопровод, изграждане на пречиствателни станции за питейни и отпадъчни води град Гурково”, на стойност – 9000000 лв.

3.“ Основен ремонт на Детска градина "Тодора Недина" – 600 000 лв.

4. „Реконтрукция на ОДЗ "Латинка“ в УПИ III- 262, кв. 151,по плана на гр. Гурково“, на стойност – 600 000 лв. С изготвения инвестиционен проект община Гурково кандидатства за финансиране пред Министерство на образованието и науката

5. „Спортна площадка с фитнес уреди на открито на терен до Тенис корта в гр. Гурково“ , на стойност 23000 лв.

6.„Ремонт на покрива на ОУ „Св. Св. Кирил и Методий” с. Паничерево, общ. Гурково”, проектът е на стойност 332313,70 лв.

**В ПРОЦЕС НА ИЗГОТВЯНЕ СА СЛЕДНИТЕ ИНВЕСТИЦИОННИ ПРОЕКТИ:**

1. „Ремонт и реконструкция на Градски стадион – Гурково“;

2. „Реконструкция на площад „Войвода Генчо Къргов” гр. Гурково“

3. „Ремонт и реконструкция на основно училище с. Паничерево, общ. Гурково“

4. „Реконструкция и рехабилитация на НЧ „Войвода Генчо Къргов” гр. Гурково“

5. „Изграждане на хидромелиоративна система за напояване на зелените площи в централната част на гр. Гурково“;

**ЗА ЧИСТА ОКОЛНА СРЕДА**

**СМЕТОСЪБИРАНЕ И СМЕТОИЗВОЗВАНЕ**

Като член на Регионалното сдружение за управление на отпадъците- Стара Загора и през изминалата година община Гурково продължи да води политика за развитието на инфраструктурата за управление на отпадъците. Изготвен е инвестиционен проект за изграждане на „ Площадка за компостиране на територията на гр. Гурково“, като се търси финансираща програма.

Извършено беше актуализиране на маршрутните графици за сметосъбиране и сметоизвозване, както и на местата за разполагане на съдове за смет по населените места в общината.

Бяха закупени 100 бр. поцинковани кофи тип „Мева”- 110 л., контейнери тип „БОБЪР“ 25 бр., паркови кошчета за отпадъци – 80 бр. и 4 бр. контейнери за строителни отпадъци.

Поддържането на населените места в по-чист и приветлив вид е задължение и отговорност на всеки от нас. „Чистотата е мерило за културата на човека”, затова всички трябва да се грижим и поддържаме хигиената на обществените места.

За целта е необходимо всеки  гражданин да поддържа в приличен вид сградите и дворовете, които ползва или живее, и да осигури почистването и естетичното поддържане на площите около тях /тротоарно пространство и др./, като почиства редовно тротоарите от трева и битови отпадъци, прекопава или коси пред домът си и премахва складираните на улицата отоплителни и строителни материали.

През 2020 година Община Гурково няколко пъти почиства нерегламентирани сметища, бяха извозени тонове отпадъци изхвърлени на тях. Всички тези средства, които общината влага в тези дейности са средства плащани от гражданите на община Гурково. Не е правилно и не е морално, някой да гради, а други след него да рушат!

Обръщам се с апел към всички да бъдем съзидателни,защото границите на нашия дом може да са до телената ограда или зид, но отговорността за града и селата ни е на всички нас.

Считам,че тук ролята на Вас общинските съветници, които всеки ден се срещате с хората е много голяма за да превърнем Гурково и селата ни по-красиви и чисти!

**ТОВА Е НАША СПОДЕЛЕНА ОТГОВОРНОСТ!**

**ДЕЙНОСТИ НАСОЧЕНИ КЪМ ОПАЗВАНЕ НА ОКОЛНАТА СРЕДА И ПОДОБРЯВАНЕ УСЛОВИЯТА НА ЖИВОТ НА ЖИТЕЛИТЕ И ГОСТИТЕ НА ОБЩИНА ГУРКОВО.**

През 2020 год. Община Гурково кандидатства и спечели проект за „Изграждане на кът за отдих в Градски парк гр. Гурково“, по Програма „ Чиста околна среда“ към ПУДООС. Стойността на проекта е 24600 лв., като 15000 лв. са собствени средства и 9600 лв. безвъзмездна финансова помощ от ПУДООС. По проекта беше изградена беседка, маса и пейки, насадени дръвчета около нея, поставени, кошчета за отпадъци и др.

**РЕЛИГИЯ И ВЕРОИЗПОВЕДАНИЯ**

През 2020 год. реконструирахме християнския обреден дом, ситуиран на територията на Гробищен парк в гр. Гурково. Извършен бе Основен ремонт и реконструкция на ограда, вкл. информационни стени и елементи на прилежащата инфраструктура в Гробищен парк

Изградихме изцяло нов мюсюлмански обреден дом (тъй като липсва такъв), отново на територията на Гробищен парк в гр. Гурково.

Водя активни разговори с митрополит Киприян за назначаване на свещеници във всички православни църковни храмове на територията на общината.

**ЗДРАВЕОПАЗВАНЕ,СОЦИАЛНИ ДЕЙНОСТИ,ОСИГУРЯВАНЕ НА ЗАЕТОСТ**

Продължаващата неблагоприятна тенденция на застаряване на населението води и до по – честа заболеваемост на хората от община Гурково. Общо практикуващите лекари обслужват предимно възрастни хора с хронични заболявания и хора с трайни увреждания. Ситуацията с COVID-19 допълнително утежнява работата на общопрактикуващите лекари, които са трима за общината и медиците от филиала на ЦСМП. Преди няколко дни отвори врати акушеро-гинекологичен кабинет, който ще приема пациенти всеки работен ден и ще работи по договор със НЗОК. Продължаваме да настояваме за откриване на кабинет за неотложна медицинска помощ в гр. Гурково.

От средата на 2020 година имаме назначен здравен медиатор, който работи с ромското население.

Социалните услуги, предлагани в община Гурково са предимно услуги в общността. Като най-широко приемани в общността са услугите в семейна среда, възможности за които има при Оперативните програми и по механизма за лична помощ. Предлаганите услуги са достъпни за всички желаещи на цялата територия на общината. Основният доставчик на социални услуги е община Гурково.

Изпълнявани проекти през 2020 година.

1.НАЦИОНАЛНА ПРОГРАМА „ПРЕДОСТАВЯНЕ НА ГРИЖИ В ДОМАШНА СРЕДА–назначени 6 домашни помощници , в т. в Гурково 1 бр., Паничерево – 2 бр., Конаре - 3 бр. Срока на действие на програмата е 31.12.2020 г. През 2021 год. същата ще продължи като държавно делегирана дейност – „ Асистентска подкрепа“

2.ПРОЕКТ “ОБУЧЕНИЯ И ЗАЕТОСТ НА ХОРА С УВРЕЖДАНИЯ “–назначени са общо 19 работника, в т. в Гурково – 8 бр., в Паничерево – 6 бр., в Конаре – 4 бр. и 1 бр. в ДГ „Латинка“ Гурково – помощник възпитател. Срока на действие на проекта за първата група приключи в края на м. декември 2020 г.( 9 човека) и на втората група до края на месец март 2021 г.

3.МЕХАНИЗЪМ ЛИЧНА ПОМОЩ **–** назначени са 23 лични асистенти – 12 бр. в Гурково, 6 бр. в Паничерево,4 бр. в Конаре и 1 бр. в Пчелиново.

4.РЕГИОНАЛНА ПРОГРАМА ЗА ЗАЕТОСТ– назначени бяха на работа 4 човека за срок от 6 месеца– Гурково, Конаре, Пчелиново и Димовци

5.ПРОЕКТ ЦЕЛЕВА ПРОГРАМА „ТОПЪЛ ОБЯД У ДОМА В УСЛОВИЯТА НА ИЗВЪНРЕДНА СИТУАЦИЯ – 2020 г.“ **-**  По Проекта се предоставяше храна на 170 представители на целевите групи за периода от 27.04.2020г. до края на 2020г. в работните дни. От началото на 2021 година по Оперативната програма се предоставя топъл обяд на 250 нуждаещи се лица. Храната се доставя от външен доставчик , чрез кетъринг, до пунктове в гр. Гурково – 2 пункта, в с. Конаре – 1 пункт и в с. Паничерево – 1 пункт. За възрастните и лежащо болните е създадена организация храната да се разнася по домовете на потребителите.

1. Домашен социален патронаж към община Гурково предоставя храна на 50 лица.

7.Продължава дейността на Дома за стари хора - доставчик на услугата е фирма”Ронет 2017”ЕООД. Към края на 2020 г. в дома бяха настанени над 40 потребители – възрастни хора, за които се грижи персонал – санитарки и мед. сестри, наети от гр.Гурково и околните населени места..

По отношение покритие на целевите групи с услуги се вижда, че липсват услуги за консултиране и създаване на поддържаща среда за деца в риск и семейства в неравностойно положение.

**КУЛТУРА, СПОРТ, МЛАДЕЖКИ ДЕЙНОСТИ, ТУРИЗЪМ**

По-голямата част от предвидените дейности и събития за 2020 година не бяха изпълнени поради наложените ограничителни мерки,въведени със заповед на министъра на здравеопазването във връзка с извънредната епидемична обстановка ,свързана с разпространението на с COVID-19.

Проведоха се някои местни обичаи и празници – Бабин ден , Празника на лозарите и винарите – Трифонов ден, Тодоров ден. Отбелязваха са тържествено националните празници – Трети март, 24 май и др.

На 4 септември чествахме Празника на община Гурково . Възстановихме след повече от 4 години уникалното за България „Био рали с магарешки каручки Гурково- 2020“. То се проведе след празника на общината на 5 септември 2020 год. , като предизвика голям интерес и бе посетено от много жители и гости на община Гурково.

Основна роля при организацията и провеждането на масови културни прояви играят трите читалища в общината : НЧ „Войвода Генчо Къргов – 1920г.” гр. Гурково, НЧ ”Изгрев – 1924 г.” с. Паничерево и НЧ ”Неделчо Попов – 1939 г.” с. Конаре. Макар и с минимални средства осигурени от държавната субсидия ръководствата на читалищата полагат изключителни усилия да поддържат местните традиции и обичаи, фолклорни песни и танци.

**ОБРАЗОВАНИЕ**

Община Гурково разглежда образованието като основен инструмент за икономическото развитие и осигуряване на добро качество на живот. И през 2020 г. предучилищното и училищното образование в община Гурково следва изградените традиции и достойнства, като са полагани системни усилия за тяхното съхранение и развитие. Чрез различни форми на оптимизирано взаимодействие и сътрудничество за разгръщане личния потенциал на подрастващите, като се насърчаваше формирането на интерес към самоусъвършенстване, осигуряване на професионална насоченост и подготовка за реализация на базата на националните традиции и общочовешките хуманитарни ценности. Изпълнени са комплекс от мерки за предоставяне на качествено и достъпно образование, което успешно съчетава националните традиции с европейските норми, определени чрез различни нормативни документи, доклади и препоръки на ЕС в областта на образованието. За съжаление втория срок на учебната 2019/2020 година децата и учениците прекараха по домовете си и участваха в дистанционно обучение. Това продължи и през месец ноември и декември на учебната 2020/2021 година. Продължава и сега.

С Решение № 86/19.05.2020 г. ( протокол № 8 ) в изпълнение на разпоредбите на Закона за предучилищното и училищното образование Общински съвет прие Анализ на потребностите от подкрепа на личностното развитие на децата и учениците в община Гурково.

Друг основен приоритет бе ранно обхващане на децата от ромската общност в детските градини, за придобиване на културни и хигиенни навици, за приучване на ред и дисциплина и за овладяване на български език. В училищата и детските градини работят добри професионалисти с опит и авторитет.

Училищата и детските градини разполагат с добра материална база, с компютри, библиотеки и др. технически средства необходими за качествен учебен процес, на съвременно ниво.

**ОБЩИНСКИ ФИНАНСИ**

В рамките на бюджетната година водихме последователна политика за постигане на стабилност и ръст на общинските приходи, като наличните ресурси се планираха ефективно, законосъобразно и се изразходваха ефикасно за обществено значими и ясно определени цели.

Основните бюджетни параметри, които бяха заложени в бюджет 2020г. на Община Гурково бяха съобразени с действащото законодателство и принципите за съставянето на бюджета.

Въпреки кризата, изпълнението на приходната част на бюджета към края на 2020 год. е почти отлично - 93% спрямо годишния план ( в т.ч. данъчни приходи - 110 % и неданъчни приходи – 84 %). Това бе важна предпоставка за осигуряване финансирането на публичните разходи, особено на разходите свързани с озеленяването и чистотата на населените места..

**ОБЩИНСКА АДМИНИСТРАЦИЯ**

Като кмет на Община Гурково работя активно за подобряване качеството на публичните услуги, предоставени от Общинска администрация на жителите и гостите на Община Гурково. През месец юли на основание промените в Наредбата за административно обслужване бяха утвърдени нови вътрешни правила за организацията на административното обслужване и Харта на клиента. Екземпляр от Хартата на клиента се намира до таблото за обяви на първи етаж на общинска администрация. Поставени бяха нови информационни табла в сградата на общината. В съответствие с новите стандарти за административно обслужване, служителите от Общинска администрация, предоставящи административни услуги бяха обособени на първия етаж в новоремонтирани стаи, подобриха се условията им на работа. Всички услуги се предоставят на гражданите качествено и в срок. Нямаме постъпили жалби от граждани за непредоставяне на услуги или за лошо отношение от служители. Въпреки наложените ограничителни мерки Общинска администрация не е преустановявала даже и за час предоставянето на административни услуги на гражданите.

Всички Правила и процедури, касаещи работата на администрацията са публикувани на интернет страницата на общината, като по този начин изпълняваме изискванията за прозрачност в работата на Общинска администрация - Гурково. Периодично, при необходимост правим предложения пред Общински съвет -Гурково за промени в наредбите на община Гурково или за създаване на нови такива.

Стараем се да подготвяме добре материалите, които се внасят за разглеждане в постоянните комисии и на заседанията на Общински съвет. И въпреки, че в отделни случаи се допускат грешки, можем да кажем, че служителите се отнасят с необходимата отговорност към своята работа.

Полагаме усилия за подобряване техническото обезпечаване на звената в администрацията и чувствително подобрихме условията на работа на служителите, стараем се също така да повишаваме тяхната квалификация и компетентност, чрез участието им в различни курсове и семинари.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Първата година от мандата ми като кмет на община Гурково бе трудна, но считам определено за успешна за развитието на община Гурково.

Надявам се, че предоставената информация за постигнатото, макар и в синтезиран и обобщен вид, подкрепя този извод.

Няма да скрия, че трудностите бяха много и пред нас стоят за разрешаване още много сериозни проблеми. Считам, че като крайна оценка  може да се направи заключение, че 2020 г. беше успешна за Община Гурково , че се изпълняват почти всички приоритети и задачи заложени в мандатната програма на кмета на Общината.

Постигнатите успехи са резултат на колективни усилия от цялата общност, партньорство и взаимодействие на Общинска Администрация с Общински съвет, с органите на държавната власт, всички мероприятия и фирми на Общината, клубове и НПО и всички граждани.

**БЛАГОДАРЯ  НА  ВСИЧКИ ЗА ПАРТНЬОРСТВОТО !**

Чакат ни още много труд и много безсънни нощи.

Мога да Ви обещая, че водещ принцип в моята работа и за в бъдеще ще бъде, че ще работя **ЗА хората** и **С хората** в името на Община Гурково.

**БЪДЕТЕ ЗДРАВИ И СЕ ПАЗЕТЕ !**

**Здрава, щастлива и успешна 2021-та за всички !**

**МАРИАН ЦОНЕВ**

**КМЕТ НА ОБЩИНА ГУРКОВО**